ΓΡΑΠΤΗ ΕΡΩΤΗΣΗ E-0804/01

υποβολή: Daniela Raschhofer (NI) προς την Επιτροπή

(19 Μαρτίου 2001)

Θέμα: Εξαγωγή ζωικών αλεύρων/εισαγωγή βοείου κρέατος

Στις 01.12.2000 απαγορεύτηκε σε ολόκληρη την ΕΕ η χρησιμοποίηση ζωικών αλεύρων και οστεαλεύρων στις ζωοτροφές επειδή θεωρείται ως πιθανή αιτία για την επιδημία της Σ.Ε.Β.

Μπορεί η Επιτροπή να με πληροφορήσει για τα ακόλουθα:

- θα εξάγονται στις ΧΚΑΕ ζωοτροφές που περιέχουν ζωικά άλευρα και οστεάλευρα; Εάν ναι, σε ποιες χώρες και σε τι ποσότητες;

- πόσα βοοειδή, ή μάλλον πόσοι τόνοι βοείου κρέατος εισάγονται ετησίως από τις χώρες της ανατολικής και κεντρικής Ευρώπης στην ΕΕ;

- πόσα βοοειδή, ή μάλλον πόσοι τόνοι βοείου κρέατος συγκεκριμένα εισάγονται σε κάθε ένα από τα κράτη μέλη;

- ποιες δυνατότητεςπάρχουν, κατά την άποψη της Επιτροπής, ώστε να σταματήσουν οι εξαγωγές ζωικών αλεύρων και οστεαλεύρων στις ΧΚΑΕ, και συνεπώς να σταματήσει η εισαγωγή βοείου κρέατος από τις ΧΚΑΕ για να προστατευθεί ο καταναλωτής; Τι μέτρα προτίθεται εν προκειμένω να λάβει η Επιτροπή;

Απάντηση του κ. Byrne εξ ονόματος της Επιτροπής

(11 Ιουνίου 2001)

Από την έναρξη εφαρμογής της αποφάσεως του Συμβουλίου 2000/766/ΕΚ, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(1), δηλαδή από την 1η Ιανουαρίου 2001, οι εξαγωγές ζωικών τροφών που περιέχουν κρέας ή οστά, ή επεξεργασμένες ζωικές πρωτεΐνες, και προορίζονται να δοθούν ως τροφή σε ζώα εκτρεφόμενα για ανθρώπινη κατανάλωση, έχουν απαγορευθεί.

Πριν την έναρξη ισχύος της αποφάσεως αυτής, τα κράτη μέλη έχουν εξάγει μεταποιημένες ζωικές πρωτεΐνες και ζωοτροφές που περιέχουν τα προϊόντα αυτά σχεδόν σε όλες τις χώρες της Κεντρικής και Ανατολικής Ευρώπης (ΧΚΑΕ). Ενώ τα στοιχεία τα σχετικά με τις εξαγωγές μεταποιημένων ζωικών πρωτεϊνών από την Κοινότητα προς τις ΧΚΑΕ μπορούν να αντληθούν από τις διαθέσιμες στατιστικές, είναι δύσκολο ναπολογιστεί, με κάποια ακρίβεια, το ύψος των εξαγωγών ζωοτροφών που περιέχουν τέτοια προϊόντα.

Στο πλαίσιο της τρέχουσας επιστημονικής αξιολόγησης των κινδύνων που διενεργείται από την επιστημονική επιτροπή καθοδήγησης για την εκτίμηση των κινδύνων της σπογγώδους εγκεφαλοπάθειας των βοοειδών (ΣΕΒ) στις τρίτες χώρες, γνωστής ως geographical BSE-risk (GBR), ελέγχονται, για τις τρίτες χώρες που έχουν διαβιβάσει συγκεκριμένο φάκελο, τα εξαγωγικά στοιχεία που αφορούν μεταποιημένες ζωικές πρωτεΐνες. Τα αποτελέσματα αυτών των αξιολογήσεων κινδύνων, τα οποία περιλαμβάνουν τα εν λόγω στοιχεία, είναι διαθέσιμα στο Διαδίκτυο.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου τους πίνακες που περιέχουν τα ζητούμενα με το δεύτερο και τρίτο ερώτημα πληροφοριακά στοιχεία(2).

Αναφορικά προς την ΣΕΒ, έχουν θεσπιστεί, με την απόφαση του Συμβουλίου αριθ. 2000/766/ΕΚ ορισμένες προϋποθέσεις για τις εξαγωγές από την Κοινότητα κρεατοστεαλεύρων και μεταποιημένων ζωικών πρωτεϊνών. Από το άρθρο 3 της αποφάσεως αυτής προκύπτει ότι απαγορεύονται οι εξαγωγές από κράτη μέλη μεταποιημένων ζωικών πρωτεϊνών που προορίζονται για τη διατροφή ζώων εκτρεφόμενων για την παραγωγή τροφίμων. Αυτό δεν ισχύει όσον αφορά το γάλα και τα γαλακτοκομικά προϊόντα, τη ζελατίνη μη μηρυκαστικών για την επικάλυψη των πρόσθετωνλών, τιςδρολυμένες πρωτεΐνες και τα ιχθυάλευρα που προορίζονται για τη διατροφή ζώων άλλων από τα μηρυκαστικά. Τα κράτη μέλη δύνανται να εξάγουν μεταποιημένες ζωικές πρωτεΐνες που προορίζονται για άλλες χρήσεις, στις τρίτες χώρες,πό τον όρο ότιφίσταται σχετική διμερής συμφωνία η οποία να περιλαμβάνει ανάληψηποχρέωσης εκ μέρους της τρίτης χώρας να σεβαστεί την τελική χρήση και να μην εξάγει το προϊόν, εκτός εάν αυτό ενσωματωθεί σε προϊόν προοριζόμενο για χρήσεις μη απαγορευμένες από την εν λόγω απόφαση.

Στην απόφαση της Επιτροπής 2000/418/ΕΚ, της 29ης Ιουνίου 2000, για τη ρύθμιση της χρήσηςλικών που παρουσιάζουν κίνδυνους σχετικά με τις μεταδοτικές σπογγώδεις εγκεφαλοπάθειες και για τροποποίηση της απόφασης 94/474/ΕΚ(3), προβλέπεται ότι οι εισαγωγές στην Κοινότητα βοοειδών και προϊόντων βοείου κρέατος θαπόκειται, από την 1η Απριλίου 2001, σε πιστοποίηση ότι τα προϊόντα αυτά πληρούν τις ειδικές κοινοτικές απαιτήσεις όσον αφορά το ειδικόλικό κινδύνου και τη μέθοδο σφαγιασμού. Η αξιολόγηση του κινδύνου GBR θα αποτελεί τη βάση προσδιορισμού εκείνων των τρίτων χωρών για τις οποίες θα μπορεί να παραχωρηθεί παρέκκλιση από την εν λόγω απαίτηση.

(1) ΕΕ L 306 της 7.12.2000.

(2) Πηγή: Comext Περίοδος 1997-1999.

(3) ΕΕ L 158 της 30.6.2000.